**SREDSTVIMA JAVNOG INFORMIRANJA**

-SVIMA-

Poreč, 29.6.2023.

**POREČKO LJETO: U tjednu pred nama koncert Tomislava Bralića i klape Intrade, Magic is in the Air, nastup Baredinosaura**

U sklopu Porečkog ljeta, u ponedjeljak 3.7.2023. u Paru Olge Ban s početkom u 21 sat održati će se program „**Magic is in the Air**“ u kojem će plesačice Udruge mladih Urbana subkulturna baza – USB Poreč izvesti ples na svili. Atraktivan program ističe fleksibilnost tijela plesača i dojmljive gimnastičko - akrobatske vještine u zraku uz mnogobrojne dodatne scenske svjetlosne efekte, čarobnu glazbu te atraktivne kostime.

U utorak, 4.7.2023. s početkom u 21 sat na Trgu slobode održat će se besplatan koncert naše najpoznatije klape - **Tomislav Bralić i klape Intrade**. U posljednjih nekoliko godina nastupaju na festivalima zabavne glazbe na kojima, zbog specifične interpretacije dalmatinske pjesme dobivaju laskava priznanja i nagrade. Tomislav Bralić i Klapa Intrade postali su zaštitni znak klapskog pjevanja i veliki ambasadori hrvatske glazbene kulture koji na svakom svom koncertu ponajviše uživaju u dijeljenju emocija sa svojom publikom. Hitovi poput : *„Kada jednom odem“, „Ostajem tu“, „Zora bila“, „Zašto uvik pivan“, „Cviće“, „Croatio, iz duše te ljubim“, „Samo more nosim ja u duši“, „Ne znam što me tebi vuče“* i brojne druge raspjevat će publiku. Spojivši dalmatinski zvuk, odličnu atmosferu i šarm tople ljetne večeri u Poreču, dobili ste više od koncerta, dobili ste spektakl koji se ne propušta!

U subotu, 8.7.2023. u prijepodnevnim satima raspjevana i uvijek raspoložena skupina po imenu Baredinosauri zabavljat će mnogobrojne goste i domaće. Koliko im svirka i zabavljanje publike ide od ruke, uvjerit će se posjetitelji koji dođu na Trg slobode od 10.00 sati.

Bogati program Porečkog ljeta provjerite na [www.myporec.com](http://www.myporec.com) ili na Facebook stranici: <https://www.facebook.com/PorecIstria>

*Molimo Vas da priopćenje objavite u Vašem mediju.*

TURISTIČKA ZAJEDNICA GRADA POREČA